CELEX: 32013R0394
Language: et
Date: 2013-04-29 00:00:00
Title: Komisjoni rakendusmäärus (EL) nr 394/2013, 29. aprill 2013 , millega muudetakse määruse (EL) nr 37/2010 (mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi) lisa toimeaine monepanteeli osas  EMPs kohaldatav tekst

30.4.2013   
            
            
               ET
            
            
               Euroopa Liidu Teataja
            
            
               L 118/17
            
         KOMISJONI RAKENDUSMÄÄRUS (EL) nr 394/2013,
   29. aprill 2013,
   millega muudetakse määruse (EL) nr 37/2010 (mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi) lisa toimeaine monepanteeli osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 6. mai 2009. aasta määrust (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004, (1) eriti selle artiklit 14 koostoimes artikliga 17,
   võttes arvesse Euroopa Ravimiameti arvamust, mille on sõnastanud veterinaarravimite komitee,
   ning arvestades järgmist:
   
               (1)
            
            
               Euroopa Liidus toiduloomade veterinaarravimites või loomakasvatuses kasutatavates biotsiidides kasutamiseks ette nähtud farmakoloogiliste toimeainete jääkide piirnormid tuleb kehtestada kooskõlas määrusega (EÜ) nr 470/2009.
            
         
               (2)
            
            
               Farmakoloogilised toimeained ja nende liigitus loomsetes toiduainetes sisalduvate jääkide piirnormide järgi on sätestatud komisjoni 22. detsembri 2009. aasta määruse (EL) nr 37/2010 (mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi) (2) lisas.
            
         
               (3)
            
            
               Monepanteel on kantud määruse (EL) nr 37/2010 lisa tabelisse 1 lubatud toimeainena lammaste ja kitsede puhul (lihaskude, rasvkude, maks ja neer), välja on jäetud need loomad, kellelt saadakse inimtoiduks ettenähtud piima.
            
         
               (4)
            
            
               Euroopa Ravimiametile on esitatud taotlus laiendada olemasolevat kannet monepanteeli kohta ka lammastelt saadud piimale.
            
         
               (5)
            
            
               Kooskõlas määruse (EÜ) nr 470/2009 artikliga 5 kaalub Euroopa Ravimiamet võimalust kasutada teatavas toiduaines leiduva farmakoloogilise toimeaine suhtes kehtestatud jääkide piirnormi teise samalt loomaliigilt pärit toiduaine puhul või ühe või mitme liigi suhtes kehtestatud farmakoloogilise toimeaine jääkide piirnormi muude liikide puhul. Veterinaarravimite komitee soovitas kehtestada monepanteeli jääkide piirnormid lammastelt saadavas piimas ning ekstrapoleerida lammaste piimale kehtestatud monepanteeli jääkide piirnormid kitsede piimale.
            
         
               (6)
            
            
               Seepärast tuleks muuta määruse (EL) nr 37/2010 lisa tabelis 1 monepanteeli kannet, et lisada soovitatud jääkide piirnorm lammaste ja kitsede piima puhul.
            
         
               (7)
            
            
               On asjakohane ette näha mõistlik ajavahemik, et asjaomased sidusrühmad saaksid võtta vajalikke meetmeid uute jääkide piirnormide järgimiseks.
            
         
               (8)
            
            
               Käesoleva määrusega ettenähtud meetmed on kooskõlas veterinaarravimite alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 37/2010 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 29. juunist 2013.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. aprill 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 152, 16.6.2009, lk 11.
   
      (2)  ELT L 15, 20.1.2010, lk 1.
   
      LISA
      Määruse (EL) nr 37/2010 lisa tabelis 1 asendatakse kanne monepanteeli kohta järgmisega:
      
         
                     Farmakoloogiline toimeaine
                  
                  
                     Markerjääk
                  
                  
                     Loomaliik
                  
                  
                     Jääkide piirnormid
                  
                  
                     Sihtkoed
                  
                  
                     Muud sätted (vastavalt määruse (EÜ) nr 470/2009 artikli 14 lõikele 7)
                  
                  
                     Terapeutiline liigitus
                  
               
                     „Monepanteel
                  
                  
                     Monepanteel-sulfoon
                  
                  
                     Lambad, kitsed
                  
                  
                     700 μg/kg
                  
                  
                     Lihaskude
                  
                  
                      
                  
                  
                     Antiparasiitikumid / endoparasiitide vastased ained”
                  
               
                     7 000 μg/kg
                  
                  
                     Rasvkude
                  
               
                     5 000 μg/kg
                  
                  
                     Maks
                  
               
                     2 000 μg/kg
                  
                  
                     Neerud
                  
               
                     170 μg/kg
                  
                  
                     Piim